EDITORYAL 


Pangapinan ang masa 
batuk sa pasista nga pagpanalakay 


inatos nga mga pasistang suldado sang Armed Forces of the Philippi- 

nes (AFP) sini lang ang naglusob kag nagpapanaog sang layi militar sa 

mga maligwin nga barangay kag komunidad sa syudad sang Hima- 
maylan, Negros Occidental. Indi magnubo sa 18,000 nga mangunguma, ma- 
mumugon sa uma kag ordinaryong pumuluyo ang napwersa nga magbakwit sa 
ila mga puluy-an bangud sa wala-untat nga pagpanganyon kag istraping sang 
AFP malapit sa ila mga komunidad, kag pagpanghalughog, pagpangbakol kag 
pagpangkugmat sang mga suldado batuk sa mga sibilyan. Ginpwersa sila nga 
magbakwit sang militar sa pagpatuman sang "no man's land" kon sa diin sin-o 
man nga mabilin kabigon nga target sang pagtiro sang AFP. 


Ang pagpanalakay sang AFP sa 
Himamaylan natabo pagkatapos 
ang magkasunod nga engkwentro sa 
isa ka yunit sang Bagong Hukbong 
Bayan (BHB) sa isa ka maligwin nga 
barangay kon sa diin anum nga pa- 
sistang suldado ang napatay. Ang 
ginpakita nga brutalidad sang AFP 
sa masa mabangis nga pagtimalos 
sa masa sa lugar nga ginakabig nila 
nga nagasuporta sa hangaway sang 
banwa, isa ka tikang nga hayag nga 
liw-as sa gintalana sang interna- 
syunal nga makatawo nga layi. 

Ang wala-untat nga terorista 


nga pagpanalakay sa masa sa Neg- 
ros, sa tabon sang "community sup- 
port program," kabahin sang naga- 
singki nga atake sa mga sibilyan sa 
nagkalainlain nga bahin sang pung- 
sod, pareho sa Samar, Davao, Mas- 
bate, Mindoro, Cagayan kag iban 
pang isla kag prubinsya. Pagpasingki 
pa ini sang lima-ka-tuig nga opensi- 
ba sang AFP kag Philippine National 
Police (PNP) sa bilog nga pungsod, 
sa idalom sang payong sang Natio- 
nal Task Force (NTF)-Elcac. 
Nakasentro ang mga operasyon 
sang AFP sa pagtapna sa rebolusyo- 

naryo nga armadong pagbato sang 
BHB nga pinakahugot nga tagapa- 
ngapin sa interes kag paghimakas 
sang masa batuk sa pyudal kag iban 
pang porma sang pagpanghimulos 
kag pagpamigos. Ugaling, ang esen- 
sya kag pinakatuyo sang pagpana- 
lakay sang AFP kag PNP batuk sa 
mga sibilyan amo ang pagtapna sa 
tanan nga porma sang pagbato 
sang masa. Nagaserbi ini sa interes 
sang mga daku nga agalon nga 
mayduta kag sang negosyo sang 
mga daku nga burgesya komprador 
kag burukrata kapitalista nga im- 
bolbado sa pagpalapad sang mga 
mina, plantasyon kag mga mapang- 
halit kag kontra-pumuluyo nga pro- 
yekto pang-imprastruktura. 

Ginatos nga mga barangay sa 
nagakalainlain nga bahin sang 
pungsod ang subong nakapaidalom 
sa pag-hamlet o pagkudal sang mi- 
litar. Daw mga bilanggo sa tagsa- 
tagsa ka barangay ang masang ma- 
ngunguma kag imol: ginapapanaog 


ang blokeyo kag paglimitar sa pag- 
kaon kag komersyo, ginaistriktuhan 
ang pagtrabaho nila sa ila mga uma 
kag kaingin, nagatukod sang mga 
kampo o baraks sang mga suldado 
sa tunga o higad sang mga bara- 
ngay, lakip ang mga istruktura nga 
sibilyan pareho sang eskwelahan, 
klinika, barangay hall ginahimo nga 
baraks. 

Adlaw-adlaw ginaatubang sang 
masang mangunguma sa mga baryo 
nga ginasakup sang AFP kag PNP 
ang dagway sang terorismo sang 
estado kag ang brutal nga mga tak- 
tika sini. Luyag sang mga pasistang 
terorista nga ipadulot ang kahadlok 
kag kakugmat sa dughan sang masa, 
lupigon ang ila diwa, waskon ang ila 
paghiliusa, kag piangon ang ila pa- 
nindugan nga pangapinan ang ila 
interes. 

Ugaling, samtang nagalala ang 
pagpangtapna sang AFP kag PNP sa 
masang mangunguma kag imol sa 
kaumhan, labing nagadalom man ang 
ila reklamo kag ginagatungan ang ila 
kaakig sa mga pasistang suldado kag 
sa garuk nga nagaharing sistema. 
Nahibal-an sang mas madamo sa ila 
nga dapat nila nga labing palig-unon 
ang ila panindugan nga maghiliusa 
kag maghulag para pangapinan ang 
ila interes kag kaayuhan. 

Ang Ang Bayan ginabantala sa 
lenggwahe nga Pilipino, Bisaya, Iloco, 
Hiligaynon, Waray, Ingles kag 
Espanyol. Nagabaton ang Ang Bayan 
sang mga kontribusyon sa porma 
sang mga artikulo kag balita. 
Ginaganyat ang mga bumalasa nga 
magpaabot sang mga pagsaway kag 
rekomendasyon sa pagpauswag sang 


aton nga pahayagan. 


Ang Ang Bayan ginabantala duha ka beses kada bulan 
sang Komite Sentral sang Partido Komunista ng Plipinas 


baa) ang.bayan@cpp.ph 


Kinahanglan gid sang masang 
mangunguma kag sang ila mga ko- 
munidad sa kaumhan ang suporta 
sang bilog nga pumuluyo sa pagbato 
nila sa pasistang pagpanalakay 
sang teroristang AFP kag PNP. Da- 
pat himuon ang tanan para ibuyag- 
yag kag pakamalauton ang kada isa 
nga kaso sang paglapak sang AFP 
kag PNP sa tawhanong kinamata- 
rung kag paglapas sa internasyunal 
nga mga makatawo nga layi. Dapat 
batuan ang pagpalapta sang AFP 
kag PNP sang disimpormasyon kag 
mga paltik nga balita nga ginagamit 
nga pangtabon sa pasismo kag mga 
pagpang-abuso sa tawhanong kina- 
matarung. 

Responsibilidad sang tanan nga 
pwersang demokratiko, kag naga- 
sakdag sang tawhanong kinamata- 
rung, labi na gid ang mga sahi kag 
sektor sa kasyudaran, nga dalhon 
sa tanan nga posibleng patag ang 
pagpangapin sa interes sang ma- 
sang mangunguma kontra sa tero- 
rismo sang estado. Dapat tinguhaon 
nila nga abuton ang ila pagpakig-u- 
nong lakip ang maligwin nga duog 
sa kaumhan. 

Dapat ipahibalo sa malapad nga 
pumuluyo sa mga pabrika kag upisi- 
na, mga eskwelahan, simbahan, sa 
masmidya kag social media, sa mga 

migranteng Pilipino kag internasyu- 
nal nga komunidad ang ginaagyan 
nga pag-antus sang masang ma- 
ngunguma kag mga imol sa mga 
baryo nga ginasakup sang militar. 
Dapat tipunon ang tingog sang pu- 
muluyo batuk sa pasistang pagpa- 
nalakay kag layi militar sa kaum- 
han, kag suportahan ang singgit 
sang masa para sa pagpalayas sa 
mga armadong pwersa sang militar 
kag pulis sa ila mga komunidad. 

Palaparon kag pabaskugon ang 
nagkalainlaln nga porma sang na- 
gahiliusang prente nga anti-pasis- 
ta. Iduso ang hustisya para sa ta- 
nan nga biktima sang mga pagma- 
saker, pagpatay, pagtortyur, iligal 
nga mga pag-aresto, pagpangbakol 
kag iban pang pagpang-abuso sa 
mga kinamatarung sang pumuluyo, 
lakip na mga krimen sa gera, batuk 
sa mga rebolusyonaryo nga indi ar- 
mado, hors de combat ukon sibil- 
yan. 

Pabayaron sang mahal ang mga 
sapat nga pasista sa ila mga utang 
nga dugo. Dapat himuon sang BHB 
ang tanan nga masarangan agud 
pangitaon, lagson kag pabayaron 
ang mga upisyal sang militar nga 
utok sang mga pagpamatay, kag 
ang ila mga berdugo kag tinawo nga 
duguon ang kamot. Dapat lubos nga 
pangapinan sang BHB ang masa sa 
mga sonang gerilya samtang naga- 
palapad sang teritoryo kag suporta 
sang masa sa bag-o nga mga lugar. 

Dapat lubos nga isulong ang 
paghimakas batuk sa tanan nga 
porma sang pagpamigos kag pag- 
panghimulos, pagpang-agaw sang 
duta kag pagsamad sa kapalibutan. 
Dapat pabaskugon kag palaparon 
ang mga paghimakas antipyudal 
para sa pagpanubo sa renta sa du- 
ta, pagpataas sang suhol sang mga 
mamumugon sa uma kag pagbakal 
sa matarung nga presyo sa mga 
produkto sang mangunguma. 

Labaw sa tanan, dapat hugot 
nga magbuligay ang BHB kag ang 
masang mangunguma sa malaparan 
nga pagsulong sang paghimakas 
para sa tunay nga reporma sa duta 
bilang pangunahon nga singgit para 
sapungsodnon nga pagbag-o. W 

Pagpanghalit sang AFP sa mga sibilyan 


sa Himamaylan 


I' magnubo sa 500 tropa sang 303rd IBde kag 
pulis ang nag-atake sa mga barangay sang Hima- 
maylan City sa Negros Oriental sang gab-i sang Ok- 
tubre 5. Ginpaidalom nila ang pila ka barangay sang 
Himamaylan sa halos 10 adlaw nga lockdown. Ginpa- 
bakwit nila ang mas o menos 18,000 residente (o 
16% sang kabilugan nga populasyon) kag punggan 
ang ila hulag kag ekonomiko nga aktibidad. 


Antes sini, anum ka suldado ang 
napatay sa ambus sang BHB-South 
Central Negros sa nagapanglighot 
nga tropa sang 94th IB sa Sityo Sig- 
ang, Barangay Carabalan sa amo nga 
syudad sang Oktubre 6. Nasundan ini 
sang isa pa ka engkwentro sang ha- 
pon sa amo nga adlaw. Liwat nga na- 
tabo ang engkwentro sang Oktubre 8 
sa Sityo Malangsa kon sa diin gin-ako 
sang militar nga duha ka suldado ang 
napatay kag anum ang napilasan. 

Gingamit sang AFP ang mga 
engkwentro nga ini para labing pa- 
singkion ang militarisasyon sa lugar. 
Ginbuhos sini ang mga tropa sang 
94th IB, 62nd IB, 16th Scout Ranger 
Company, kag pwersa sang Special 
Action Forces sa syudad kag mga 
helikopter, drone, spotter plane kag 
kanyon sa malapad nga operasyon. 

Ginkanyon ang Barangay Cara- 
balan, partikular ang Sityo Sig-ang, 
kag Barangay Mahalang halin Oktub- 
re 6 tubtob Oktubre 8. Walo ka insi- 
dente sang pagpanganyon ang nalista 
sang mga residente nga nag-igo sa 
mga tubuhan, suba nga ginakuhaan 
sang tubig kag kaiping nga katalunan. 

Gintum-ukan sang militar ang 
Barangay Carabalan nga madugay 
na nga target sini nga tukuran sang 
detatsment. Halin Oktubre 6, gin- 
kordon ang mga Sityo Sig-ang kag 
Medel sa pihak nga wala na didto 
ang nakaengkwentro sini nga yunit 
sang BHB. Pito ka mamumugon sa 
tubuhan ang gindakup kag tatlo ka 
adlaw nga ginkulong kag ginpaida- 
lom sa grabe nga tortyur kag inte- 
rogasyon. Puno sang lagub kag pilas 
sanday Pablo Abela Jr, Lito Abela, 
Angelo Abela, Alpredo Abela, Homer 

Liansing, Angelo Alejo kag Hendro 
Alejo sang paulion sila sang militar. 

Ginpaggwa sini nga napatay sa 
isa ka peke nga engkwentro sang 
Oktubre 10 ang tagapamaba sang 
BHB-Negros nga si Ka Juanito Mag- 
banua sa Sityo Medel. Ginbalita man 
sini nga "engkwentro" ang pagpau- 
lan sang bala sang 94th IB sa 15 
kabalayan sang Tribu Ituman-Mag- 
hat-Bukidnon sa Purok Maliko-liko, 
Sityo Cunalom sa amo nga barangay 
sang Oktubre 12. 

Ginlimitahan sang mga suldado 
ang hulag sang mga residente. Gin- 
tukod nila ang madamo nga tsek- 
poynt kon sa diin ginpilit ang tanan 
nga magpakita sang papeles para 
makaagi. Gintabog nila ang mga re- 
sidente sa ila balay kag ginkulong sa 
mga sentro sang ebakwesyon. Gin- 
dumilian sila nga interbyuhon sang 
lokal nga midya. 

Sa kasagsagan sang operasyon, 
madamo nga balay ang ginransak 
kag ginsulod sang militar sa suspet- 
sa nga mga suporter sila sang BHB. 
Gin-ihaw pa sang mga suldado ang 
pila nga ginsagod nga hayop sang 
mga mangunguma. Nakabalik lang 
sa mga baryo ang mga bakwit sa ila 
pag-insister sang Oktubre 15. 

Madugay na nga nagahimo sang 
mga operasyong kombat ang 94th 
IB agud hawanan ang Himamaylan 
para sa mapanghalit nga pagmina, 
pagpangtroso kag iban pang 
imprastruktura. Kabahin ang syudad 
sa target nga tukuran sang Ilog-Hi- 
nabangan River Basin Project. Ang 
mga kabukiran sini bugana sa mga 
mineral nga target man sang mga 
kumpanya sa mina. Ang proyekto 


nga ini hugot nga ginapamatukan 
sang mga residente sa lugar. 


Nagapalapad nga pokus 
sang militarisasyon 

Ginbuhusan man sang militar 
sang mga tropa ang kaiping nga lu- 
gar sang Himamaylan. Ginatantya 
nga 200-300 suldado sang 62nd IB 
ang nag-operasyon sa mga dulunan 
sang mabukid nga bahin sang Can- 
laon, Guihulngan, Moises Padilla 
kag Vallehermoso. 

Nagsugod ang pagpanalakay 
sang militar sang Oktubre 10 pag- 
katapos palibutan kag ransakon 
sang 30-katawo nga yunit sang 
62nd IB ang balay ni Plesing Meno- 
sa sa Barangay Calupaan, Valleher- 
moso. Grabe nga troma ang gin-ag- 
yan sang pamilya Menosa bangud 
sa ginhimo sang militar. 

Sa Barangay Halaitan kag Hi- 
baiyo sa Guihulngan, pwersahan 
nga ginsulod sang mga suldado kag 
ginhalughog ang mga balay sang 
mga residente. Nagpalapta ang 
mga suldado sang laragway sang 
kon sanday sin-o-sin-o nga ginapa- 
sibangdan nila nga mga katapu 
sang hangaway sang banwa. 

Sa Moises Padilla, ginpaulanan 
sang bala sang mga suldado ang 
balay ni Merlinda Benero sa Sityo 
Tagbak, Barangay Macagahay sang 
Oktubre 13. Ginkawat nila ang lima 
ka manok sang pamilya Benero. 

Bilang sabat, naglunsar sang 
operasyong isnayp ang hangaway 
sang banwa sang Oktubre 12 batuk 
sa 62nd IB sa Sityo Mapun-as, Ba- 
rangay Guba, Vallehermoso. Isa ka 
suldado ang napatay. [as] 

Malala nga pagpanghimulos sa nagahimumugto 
nga industriya sang bayu 


W“ nag-umpisa kag indi magtapos sa 4,000 ginpahalin nga 
mamumugon sa mga pabrika sa Mactan Export Processing 
Zone (MEPZ) ang lapnagon nga pagpahalin sa industriya sang ba- 
yu. Madugangan pa ang mga nadulaan sang trabaho, paandam 
sang mga negosyante nga katapu sang Confederation of Wearable 
Exporters of the Philippines (Conwep). Ginarason sang grupo ang 
maluya nga pangkalibutanon nga demand para sa bag-ong mga ba- 
yu. Bisan ginhambal sini nga madamo nga pabrika ang "temporaryo 
nga magasira," permanente ang pagpahalin sa mga mamumugon. 


Subong nga tuig lang, ara sa 
3.5% tubtob 4% (10,000) na sa kabi- 
lugan nga 270,000 mamumugon sa 
mga export processing zone nga na- 
gaprodyus sang "wearables" (bayu, 
bag, sapatos kag gamit pangbyahe) 
ang ginpahalin sang mga kumpanya, 
suno sa Conwep. 

Mahimo nga magalab-ot sa 8% 
tubtob 1096 ukon 27,000 mamumu- 
gon kon indi mag-ayo ang kundisyon 
sang pangkalibutanon nga merkado. 
Lakip sa mga ginaprodyus nila ang 
ginasuksok nga Adidas, Under Ar- 
mour, Lululemon kag iban pa. Gina- 
eksport sa US ang masobra 80% 
sang nahuman nga produkto. 


Madugay na nga nagahimumugto 
nga industriya 

Sang 2019, nagplastar ang Bu- 
reau of Investments sang plano para 
sa industriya sang bayu kag tela nga 
nagatuyo nga padasigon ang produk- 
syon sang mga pabrika, nga kadam- 
an dumuluong, padulong sa ika-10 
nga eksporter sang bayu sa bilog nga 
kalibutan paglab-ot sang 2026. Sum- 
bag sa bulan ang amo nga ambisyon 
labi na nga sige-sige ang pag-us-os 
sang subsektor halin dekada 1990 
dulot sang kinaiya sini nga nagasalig 
sa imported nga materyal. 

Ginpatampok sang pandemya 
nga Covid-19 ang duna nga kaluya- 
hon sang pagmanupaktura sang ba- 
yu. Nagtibusok sang tubtob 40% ang 
mga order sa eksport halin sa mga 
pungsod nga may istrikto nga 
lockdown. Mabaskog ang igo diri 
sang mga restriksyon nga nagdulot 
sang kakulangon sang imported nga 

materyal, limitasyon sa pagluwas sa 
human nga produkto kag mataas 
nga gasto sa transportasyon. Sa una 
nga apat ka bulan sang pandemya, 
masobra 20,000 mamumugon ang 
gilayon nga ginsipa sa trabaho. 

Ginhingalitan sang mga kum- 
panya sa sektor ang kahigayunan 
nga ini para labing pugaon ang ku- 
sog pangabudlay sang mga mamu- 
mugon nga Pilipino. Ginpagamay ni- 
la ang ila mga operasyon para mag- 
buhin sang gasto paagi sa dali-dali 
nga pagpahalin sang tubtob 30% 
sang ila pwersa sa pangabudlay, 
paglansang kag pagbuhin sang su- 
hol, pagbuhin sang oras sa pagtra- 
baho, indi pagbayad sang mga be- 
nepisyo pareho sang 13th month 
pay, pilit nga pagpabakasyon 
(forced leave) kag mga areglo nga 
work-from-home. 

Nagapadayon ang mga pagpaha- 
lin kag restructuring sang mga kum- 
panya sa tunga sang "pagbangon 
sang ekonomya." Ginapabugal sang 
Foreign Buyers Association of the 
Philippines sang Marso nga maga- 
doble ang balor sang mga ginaeksport 
nga bayu sang pungsod subong nga 
2022 sandig sa nabaton na sini nga 
mga order. Ginbase sang grupo ang 
tantya sa "pagrekober" sang subsek- 
tor nga ginaeksport sini nga produkto 
sa balor nga P1.052 bilyon sang 
2021. (Liw-as ini sa una nga tantya 
nga P600 milyon nga pirde para sa 
tuig.) Sang Septyembre lang, gin-a- 
nunsyo sang gubyerno nga siyam ka 
multinasyunal nga kumpanya sang 
bayu ang interesado nga maghimo 
sang operasyon sa pungsod. 

Mala-ulipon nga suhol 
kag mga kundisyon 

Salambiton pirme sang kum- 
panya sa bayu ang rason nga "pag- 
kitid sang merkado" para sa si- 
ge-sige nga pagpahalin, paglansang 
sa daan na nga tuman kanubo nga 
suhulan kag sobra nga pagpuga sa 
mga mamumugon. Sa kaso sang 
mga mamumugon sa MEPZ, dali-da- 
li kag arbitraryo ang pagpahalin sa 
mga mamumugon. Wala sang paat- 
hag o ginhatag nga mga basehan sa 
pagpahalin sa kada isa. Mas malala 
ang mga balita nga gilayon sila nga 
ginbuslan sang bag-o nga 
kontraktwal nga mga mamumugon. 

Pagkatapos pahalinon ang 
sangkap-at sang pwersa sa traba- 
ho, gilayon nga gintaasan ang kota 
sang mga mamumugon nga nabilin. 
Ang mga indi makalagas pwersahan 
nga ginapabakasyon. Sa sini nahi- 
bal-an sang mga mamumugon nga 
indi ang "pagnubo sang mga order" 
ang tunay nga rason sang mga pag- 
pahalin kundi ang labi pa nga puga- 
on ang ila kusog-pangabudlay. 

Aktibo nga ginabatuan sang 
mga kumpanya ang pag-unyon sang 
mga mamumugon bisan antes pa 
magpandemya. Sa sini, ginadingot 
sa ila ang kinamatarung nga makig- 
ayuanay, magpaggwa sang lehitimo 
nga mga reklamo kag magduso sang 
mas makatawo nga kundisyon sa 
pagtrabaho. Wala sang madangpan 
ang mga mamumugon nga indi 
magpirma sa mga papeles nga na- 
gapahalin sa ila kag magpasaka 
sang iligal nga dismissal. Wala man 

sila sang lagas engkaso liwat 
nga magbukas sang hiring ang 
mga kumpanya. 


Patay nga industriya 
sang tela 

Isa sa madugay nga ginara- 
son sang mga kumpanya sa bayu 
para magpahalin sang mga ma- 
mumugon kag magsira sang mga 
pabrika ang kabudlayan sang 
pag-import sang materyal. Siling 
nila, nagsinaylo ang mga daku 
nga kumpanya sa mga pungsod 
nga may lokal nga produksyon 
sang tela kag dalagku ang kapa- 
sidad sa produksyon tulad sang 
Vietnam, India kag Thailand. 

Ang matuod, madugay na 
nga patay ang lokal nga in- 
dustriya sang tela, nga ginabi- 
lang nga taludtod sa pagmanu- 
paktura sang bayu. Ulihi nga 
nalab-ot sang industriya sang 
tela ang kapasidad sini nga 
magsuplay sa lokal nga pagma- 
nupaktura sang dekada 1950 
tubtob 1960. 

Nagsugod ini nga magtibusok 
sa dekada 1970 pagkatapos gin- 
mandu sang diktador nga si Fer- 
dinand Marcos Sr nga sayluhon 
ang industriya halin sa pagma- 
nupaktura para sa lokal nga pab- 
rika pakadto sa pagmanupaktura 
para sa eksport. Nauntod ang in- 
dustriya bangud wala sang su- 
porta sang estado kag nagkala- 
puto kag nagsira ang mga pabri- 
ka. Dalayon ini nga ginpatay 
sang liberalisasyon sa importa- 
syon sang human nga tela halin 
sa temprano nga bahin sang de- 
kada 1980. Sang ulihi, gagmayan 
nga paghabol-sa-kamot kag at- 
rasado nga looms nga nagapro- 
seso sang lokal nga fiber pareho 
sang pinya kag abaka kag ang pi- 
la na lang ka pabrika sang tela 
nga pang-eksport ang nabilin sa 
industriya. Wala ini sang anu- 
man nga angut sa industriya 
sang bayu nga lubos nga nagasa- 
lig sa imported nga ginhabol nga 
tela kag iban pang materyal. O 

Ginagutom ang nagahimo sang pagkaon 


We sang unod para sa mga mangunguma kag mangingisda ang panga- 
ko sang rehimeng Marcos nga siguruhon niya nga "masarangan" kag 


"masustansya nga pagkaon" para sa tagsa ka Pilipino. Indi lang nga wala siya 
sang ginahimo, ginapalala sang iya mga neoliberal nga polisiya ang gutom 
nga ginaagyan sang mga nagahimo sang pagkaon. 


Lakip ang mga mangunguma 
kag mangingisda nga Pilipino sa 
masobra 828 milyong pumuluyo sa 
bilog nga kalibutan nga nakaagi 
sang gutom sang 2021, suno sa 
United Nations Food and Agricultu- 
re Organization (FAO). Sa pihak 
sang tuig-tuig nga pangako nga su- 
porta sa sektor pang-agrikultura 
kag mga nutrisyon sang mga nagli- 
gad nga gubyerno, nagapabilin ang 
Pilipinas sa listahan sang FAO sa 63 
pungsod nga may pinakadaku nga 
numero sang pumuluyo nga "under- 
nourished" o kulang sa nutrisyon. 

Wala sang suporta ang estado 
para tabangan ang nagatinaas nga 
gasto sa produksyon sa agrikultura. 
Suno sa grupo nga Amihan, ang ka- 
bilugan nga gasto sa pagtanom 
sang palay sang ulihi nga siklo na- 
galab-ot sa P53,000 sa Nueva Ecija. 


Nagapanguna diri ang tuman kama- 
hal nga abono nga nagabalor sang 
P16,400 para sa Urea kag Triple 14. 
Siling nila, ginapalubha sang mga 
kalamidad nga dala sang climate 
change pareho sang mga bagyo ang 
kahimtangan sang mga mangungu- 
ma. Dugang nga pag-antus ang gi- 
naagyan sang mga mangunguma 
nga kakugmat kag pagpamahog kon 
ginapakigbato nila ang ila kinama- 
tarung sa duta. Sa halos tanan nga 
bahin sang pungsod biktima ang 
mga mangunguma sang red-tag- 
ging, iligal nga pag-aresto kag de- 
tensyon, ekstrahudisyal nga pagpa- 
matay kag nagkalainlain nga pagla- 
pas sa tawhanong kinamatarung. 
Madamo sa mga kaso sang paglapas 
sa ila mga kinamatarung wala na 
makalab-ot sa midya kag mga 
sentro. [AB] 


Masupog nga mga yunit sang AFP, gin-ambus sang BHB 


TATLO KA AMBUS ANG ginlunsar sang mga yunit sang Bagong Hukbong Ba- 
yan (BHB) sa tatlo ka prubinsya sang pungsod sa nagligad nga mga semana. 
Gin-igo sang BHB ang pinakabrutal kag pinakamasupog nga mga yunit sang 
Armed Forces of the Philippines (AFP) sa tagsa-tagsa nila ka erya. 

Sa Surigao del Sur, tatlo ang napatay kag isa ang napilasan sa nagao- 
perasyon nga tropa sang Charlie Company sang 75th IB sang ambusan sila 
sang mga Pulang hangaway sa Barangay Mahaba, Marihatag sang Oktubre 
6. Nagasakay ang mga suldado sa tatlo ka motorsiklo sang ambuson sila 
mga ala-7:35 sang aga. Ginpaulanan sila sang bala sang mga hangaway sa 
kalayuon nga pito ka metros. 

Sa Masbate, gin-ambus sang isa ka yunit sang BHB ang mga CAFGU nga 
nagabyahe sa dulunan sang Barangay Mambog kag Buenaflor sa banwa 
sang Dimasalang sang Oktubre 7. Isa ang napatay kag isa ang napilasan sa 
mga suldado. Nagasakay sila sa motosiklo kag nagapauli pagkatapos ang 
15-adlaw nga pagbantay sa detatsment sang 2nd IB sa Barangay Miabas, 
Palanas. 

Sa Albay, ginlambatan sang BHB-Albay ang 16-katawo nga yunit sang 
49th IB sa Barangay Bagacay, Jovellar sang Oktubre 3. Apat ang kumpir- 
madong napatay sa armadong aksyon. Sa masunod nga adlaw, isa pa ka 
bangkay ang nakit-an sa gintabuan sang insidente samtang duha ang grabe 
nga napilasan nga napatay sang ulihi. 


Ka Juanito Magbanua: tingog sang Negros, baganihan sang pumuluyo 


GINPASIDUNGGAN SANG PARTIDO Komunista ng Pilipinas ang ginpatay nga ta- 
gapamaba sang Bagong Hukbong Bayan (BHB)-Negros nga si Ka Juanito Magba- 
nua (Romeo Nanta). Ginhalad ni Ka Juanito ang 25 tuig sang iya nga kabuhi sa 
handom sang pumuluyong Pilipino para sa pungsodnon kag pangkatilingban nga 
kahilwayan. 

Ang pagpatay sang militar kay Ka Juanito samtang ara sa kustodiya paglapas 
sa internasyunal nga tawhanon nga layi. Gindakop siya sang Oktubre 10 sang ha- 
pon sa Sityo Medel, Barangay Carabalan, Himamaylan City kag posible nga gin- 
tortyur. Ara sa komunidad si Ka Juanito bangud sa ginabatyag nga mga sakit. Wa- 
la sang kamatuoran ang ginahambal sang militar nga may engkwentro. 

Bilang tagapamaba sang BHB Negros, kag isa sa nagapanguna nga mga kadre 
sang Partido sa isla, wala sang kakapoy niya nga ginpangapinan ang interes sang 
mga mamumugon sa tubuhan kag masang mangunguma sa mga asyenda sang isla. 
Epektibo niya nga ginrepresentar ang BHB kag Partido sa madamo niya nga mga 
interbyu sa midya. 


Militarisado nga komunidad sa Aklan, gintabangan 


NAGHIMO ANG BAYAN, Kilusang Magbubukid ng Pilipinas kag Pamalakaya sa Ak- 
lan sang 2-adlaw nga tawhanon nga misyon sa komunidad sang mga mangingisda 
sa Barangay Cawayan, New Washington, Aklan sang Oktubre 12-13. Katuyuan sini 
nga hibal-on ang kahimtangan sang mga residente sa tunga sang padayon nga 
pagpamahog, pagpang-ipit kag militarisasyon sa lugar. 

Tatlo ka bulan na ang operasyon militar sang mga suldado sa barangay sa ta- 
bon sang ginalunsar sini nga Civil Military Operations Competency Enhancement 
Training (CMO-CET) sang 301st IBde. Gin-okupar sang mga suldado ang mga ba- 
rangay hall kag nagpamalay-balay, nagainteroga sang wala sang ligal nga basehan, 
kag pilit nga nagapasurender sa mga myembro sang ligal nga asosasyon sang masa 
bilang mga katapo o tagasuporta sang rebolusyonaryo nga armadong hublag. 


2 sibilyan, ginpatay sang 2nd IB sa Masbate 


GINPATAY SANG 2nd IB si Carlito Ahina sa Sityo Mabuhay, Barangay Mabini, Pala- 
nas, Masbate sang Oktubre 8. Ginpalibutan sang mga suldado kag pulis ang iya balay 
antes luthangon. Upod ni Ahina sa sulod sang ila nga balay ang iya mga anak sang 
matabo ang insidente. Napilasan sa batiis ang iya anak nga babaye. 

Daan nga katapo sang BHB si Ahina nga isa ka tuig na nga indi aktibo. Ginpa- 
tay siya pagkatapos nga magbalibad nga magpagamit sa mga suldado para halitan 
ang BHB kag masa. 

Napatay man sa sobra nga pagpaantus si Norvil Generoso Pepito, residente 
sang Barangay Mambog, Dimasalang, sa kamot sang 2nd IB sa kampo sini sa Ba- 
rangay Paguihaman, Uson, Masbate sang Oktubre 12. 

Ginpatawag sang 2nd IB si Pepito sa ila kampo para interogahon sa akusasyon 
nga nadalahig siya sa isa ka armadong aksyon sang BHB. Ginkulong, ginpaantus 
kag gin-abuso si Pepito umpisa Oktubre 10 tubtob 12. Naabutan pa sang iya nga 
asawa kag kapitan sang ila nga barangay nga nagahimumugto si Pepito apang wa- 
la na makaabot nga buhi sang dalhon sa ospital. 

Iligal nga pag-aresto. Patraidor nga gin-aresto sang PNP sanday Kara Tag- 
gaoa sang Kilusang Mayo Uno kag Larry Valbuena, presidente sang PASODA-PIS- 
TON, sang Oktubre 10. Ara sa Quezon City Regional Trial Court ang duha para 
atubangon ang himu-himo nga kaso nga ginpasaka sa ila nga pagpangawat sang 
patraidor sila nga arestuhon sa separadong kaso nga direct assault. 

Pagpang-ipit. Gindala sang mga pulis sa presinto sa Tiaong, Quezon si Fe- 
lizardo Repaso, lider-mangunguma sa Quezon kag 10 pa nga indibidwal sang Ok- 
tubre 20. Gin-abangan sila sa dalan sa Tiaong samtang nagabyahe pakadto sa 
Quezon City para magtambong sa isa ka dayalogo sa Department of Agriculture. 

100 adlaw sang rehimeng 
Marcos. Nagprotesta sa 
Mendiola, Maynila sa atu- 
bang sang Malacatiang ang 
mga demokratikong grupo 
para kundenahon ang kapal- 
pakan ni Ferdinand Marcos 
Jr sa una nga 100 adlaw sang 
iya rehimen sang Oktubre 8. 
Ginpakamalaut nila ang puro 
patuyang nga pagpangabuhi 
sang mga Marcos sa tunga 
sang lapnagon nga pag-antus 
sang mga Pilipino. 


Protesta sa Regent Foods. 
Nagpiket sa atubang sang 
pabrika sang Regent Foods 
ang mga mamumugon sini 
sang Oktubre 17 para ipro- 
testa ang pagbalibad sang 
kumpanya nga ibalik sa tra- 
baho ang ginpahalin sini nga 
mga mamumugon sang 2019 
kag ihatag sa ila ang ila nga 
back wages. 


#HustisyasaSahod. Nakig- 
isa ang mga mamumugon 
sang Kilusang Mayo Uno sa 
Metro Manila kag Cebu sa 
Pangkalibutanon nga Adlaw 
sang Disente nga Pagtrabaho 
sang Oktubre 7. Gintawag 
nila nga Bungol kag Barat sa 
Mamumugon (BBM) si 
Marcos Jr nga wala sang gi- 
nahimo para solusyunan ang 
ila matarung nga mga rekla- 
mo sa dugang-sweldo. 


#ZeroEvictions. Nagpiket sa 
National Housing Authority 
sang Oktubre 10 ang mga 
imol sa syudad sa idalom sang 
Alyansa Kontra Demolisyon 
kag Pinagkaisang Lakas ng 
Mamamayan para pakama- 
lauton ang demolisyon sang 
ila mga komunidad. Pila sa 
mga nagtambong ang mga re- 
sidente halin sa Payatas, Holy 
Spirit, Tatalon, Commonwe- 
alth, Bagong Silangan kag 
Don Mariano sa Quezon City. 

MALIP-OT NGA P U LO NG 


90% 


sang mga pamilya nga 
benepisyaryo sang tapos na kag 
palpak nga 4Ps wala pa gihapon 
nakahaw-as sa kaimulon sa pihak 
sang masobra P500 bilyong 
pondo nga ginbuhos diri sa 
nagligad nga 13 ka tuig. 


Ginkuhaan: Commission on Audit 

buhis sa pinakabasehan 
nga mga balaklon ang 
ginapakakas sang mga 
kongresista sang 
Makabayan para 
mapahagan-hagan ang 
nagaantus nga pumuluyo. 


Antes sini, ginaduso man nila nga 
kakason ang amo nga buhis sa mga 
produktong petrolyo. 

ginpaggwa sang sadto bag-ong 
tukod nga diktaduryang US- 
Marcos ang PD 27, ang peke 
kag kontra-mangunguma nga 
reporma sa duta nga nagluwas 
sa duta sang mga daku nga 
agalon nga mayduta sa 
distribusyon. 


#RemullaResign 


7 s 
36% 


na lang ang bahin 
sang Pilipinas sa 
ginaimport nga 
saging sang 
China, halin 80% 
sa nagligad nga 
lima ka tuig 
pagkatapos 
papanaugan sang 
30% taripa, 
samtang wala sang 
taripa ang saging 
nga ginabakal 
halin sa Latin 
America. 


66 


7.690 


nga mas daku nga gin- 
import nga bugas sang 
Septyembre (3 milyon 
metriko tonelada) 
kumparar sa bilog nga tuig 
sang 2021 (2.8 milyon 
MT) bisan panawagan 


sang mga mangunguma 
nga pabaskugon ang lokal 
nga produksyon, indi ang 

importasyon. 


P500 


tunay nga balor sang 
minimum nga suhol 
nga P570 sa NCR 
dulot sang nagsinaka 
nga presyo sang mga 
balaklon, labi na 
sang pagkaon. 


P1,119 
kada araw 


kada adlaw makabuhi 
nga suhol sang 
Septyembre 2022, 
doble sa minimum 
nga suhol sa NCR. 


Ginkuhaan: Ibon Foundation 


pungsod nga nagatiglawas sa 
mayorya sang pumuluyo sa bilog 
nga kalibutan nanawagan nga 
buksan liwat ang sugilanon 


panawagan nga magresayn si Crispin 
Remulla bilang sekretaryo sang 
Department of Justice pagkatapos 
magpalusot sang P1.3 milyong marijuana 
ang iya 38-anyos nga anak. 

pangkalinungan kag untat-lupok 
para tapuson ang gera sa 
Ukraine. Ginbalibaran ini sang US, 
mga alyado sini sa NATO kag tuta nga 
rehimeng Zelensky. 


SIM Card Registration Law, dugang nga. | 


03., 


instrumento sang pasismo 


E na nga isa ka layi ang mapiguson nga hagna nga SIM 
(subscriber identity module) card registration pagkatapos 
pirmahan ini ni Ferdinand Marcos Jr sang Oktubre 10. Umpisa 
Disyembre, obligado na ang mga magabakal sang SIM card nga 
ipahibalo sa estado kag pribadong mga kumpanya nga teleko- 
munikasyon ang ila personal nga mga detalye. Ang amo nga la- 
yi ginakilala nga Republic Act 11934 ang una nga hagna nga 


ginpirmahan ni Marcos. 


Sa idalom sini, obligado ang ta- 
nan nga magbakal sang SIM nga 
maghatag sang ngalan, kumpleto 
nga detalye sang puluy-an, petsa 
sang pagkatawo kag seks nga igaka- 
bit sa numero sang SIM nga ginba- 
kal. Pagaobligahon man sila nga 
magpakita sang isa ka ID nga may 
larawan o mga dokumento nga pa- 
matuod sang ila identidad. Paga- 
multahan ang mga magabaligya nga 
indi magsunod sa proseso nga ini. 

Ginratsada ang layi sa pihak 
sang wala-tuo nga pagpamatuk sang 
mga eksperto sa cybercrime, mga ta- 
gapangapin sa pribasiya sa internet 
kag mga demokratikong grupo. Siling 
nila, ang pag-obligar nga irehistro 
ang tanan nga mga nagagamit sang 
SIM card "indi awtorisado nga sar- 
beylans sang estado." Tuman kadaku 
nga potensyal sang pagkabuyagyag 
sang personal nga mga detalye ba- 
ngud sa maluya nga proteksyon sa 
seguridad sa datos kag impormasyon. 

Paliwat-liwat nga ginapunto 
sang mga nagapamatuk diri nga wala 
sang ebidensya nga nakabulig ang 
SIM registration sa pagtapna sang 
cybercrime (mga krimen nga nagaga- 
mit sang internet). Mismo ang Global 
System for Mobile Communications, 
isa ka organisasyon sang 750 mobile 
operator sa kalibutan, ang nagasi- 
ling nga wala sang ebidensya halin sa 
155 pungsod nga nagpatuman sang 
mandatory SIM card registration nga 
epektibo ini batuk sa mga krimen. 


Makinarya sang estado 
nga paniktik 

Kabahin ang layi nga ini sa pagti- 
nguha sang reaksyunaryong estado 

nga tukuron ang makinarya sang 
isa ka "surveillance state" o estado 
nga may ikasarang para sa malaparan 
kag sistematiko nga paniktik sa kau- 
galingon nga pumuluyo. Pagapadalion 
sini ang pagtumod sang lokasyon 
sang mga tawo, pagpanilag kag pag- 
abang sa mga pribadong komunika- 
syon kag profiling (paghusga sa pag- 
katawo sang tawo base lang sa pila ka 
impormasyon). Lapas ang tanan nga 
ini sa kinamatarung sang mga indi- 
bidwal sa pribasiya kag anonymity kag 
sablag sa kahilwayan sa pagpahayag. 
Liw-as ini sa mga kinamatarung nga 
ginagarantiyahan bisan sang reak- 
syunaryong konstitusyon. 

Ginahatagan sang layi sang ma- 
lapad nga gahum ang mga arma- 
dong pwersa kag mga ahensya sang 
reaksyunaryong estado para pung- 
gan ang pumuluyo nga isulong ang 
ila mga interes kag kaayuhan. 

Ginatapalan sang mga layi ang 
kaakig sang masa sa lapnagon nga 
mga kaso sang text scam, phishing 
kag pagpangawat sang identidad pa- 
ra itago ang kontra-demokratiko kag 
kontra-pumuluyo nga adyenda sini. 
Ginatiplang sini ang pumuluyo para 
isurender ang ila nga kinamatarung 
kag protektado nga pribilehiyo. 

Sa pagpatuman sang layi nga 
ini, ginalapakan man ang interes 
sang masang imol, labi na gid ang 
ara sa maligwin nga lugar, nga wala 
akses sa internet kag mga ginapa- 
ngayo nga rekisitos nga papeles o 
balido nga ID. 


Malapad nga pagpamatuk 
Pila ka tuig man nga naatrasar 
ang paghimo nga layi sang SIM card 

registration dulot sang mabaskog nga 
pagpamatuk sang daku nga bahin 
sang mga eksperto kag mamumugon 
sa teknolohiya, abugado, mga taga- 
sakdag sang digital rights kag mga 
demokratikong organisasyon. May 
mga probisyon nga napaatras, pareho 
sang rekisito nga pagparehistro sang 
mga akawnt sa social media. Ugaling, 
nagapabilin nga daku nga katalagman 
sini labi na sa mga kritiko sang estado 
kag ordinaryong pumuluyo nga naga- 
pahayag sang disgusto sa gubyerno. 
Lauman nga mangin daku nga 
kinagamo sa pagpatuman sang SIM 
card registration. Madamo ang wa- 
la sang balido nga ID o papeles nga 
ginakinahanglan para sa rehistra- 
syon. Madamo ang maapektuhan sa 
malaparan nga deaktibasyon (pag- 
untat sang serbisyo sa mga daan 
nga ginagamit nga SIM). Pat-ud 
nga maapektuhan ang mga akwant 
sa social media kag mga transak- 
syon sa negosyo kag bangko, kag 
pagpadala sang kwarta sa sulod 
kag gwa sang pungsod nga nagaga- 
mit sang selpon o personal nga wifi. 
Sa tion nga ipatuman ang layi, 
ginalauman nga magakitid ang mer- 
kado sang mga kumpanya sa teleko- 
munikasyon. Mabug-at ang mangin 
responsibilidad sang mga ini para sa 
pag-amlig sa database nga nagau- 
nod sang personal nga impormasyon 
sang ila mga kliyente. Indi kumbinsi- 
do bisan ang mga upisyal sang ahen- 
sya sang estado nga ginmanduan 
nga magtipon sang personal nga mga 
detalye sa kaugalingon sini nga ika- 
sarang nga amligan ang pribasiya 
sang datos nga pagakulektahon halin 
sa ginarehistro nga mga SIM card. W 

Magasingki ang krisis sa pagtunga 


sang Maguindanao 


S a pihak sang ginreport nga mga iregulari- 
dad sa plebisito sang Maguindanao sang 
Septyembre 17, gindeklarar sang Commission 
on Elections ang "pag-aprubar sang pumulu- 
yo" sa hagna nga tungaon ang prubinsya sa 
Maguindanao del Norte kag Maguindanao del 
Sur. Ginabilang ini sang mga lokal nga buruk- 
rata kag maimpluwensya nga mga pamilya bi- 
lang umpisa sang katumanan sang mga maa- 
yo nga handum" para sa prubinsya. Pero para 
sa mas madamo nga pumuluyo, maila gihapon 
ang kalinungan kag wala sang maathag nga 


kalubaran ang ila nga pag-antus. 


Isa ang Maguindanao sa naba- 
gatnan sentral Mindanao sa pinaka- 
malapad nga prubinsya sa pungsod. 
Diri makita ang 288,000-ektarya 
nga Liguasan Marsh nga ginasiling 
nagaangkon sang langis kag natural 
gas nga nagabalor sang $580 bilyon. 
Ini man ang pinakamalapad nga 
konsentrasyon sang wetlands (ma- 
tubig nga kadutaan) sa bilog nga 
pungsod. Makita diri ang bugana 
nga pangisdaan kag mga malapad 
nga talamnan sang palay kag mais. 
Isa ini nga sentro sang biodiversity 
nga puluy-an sang mga endemiko 
nga pispis kag nanarisari nga sahi 
sang mga hayop kag mga tanom. 

Sang 2020, ara sa 1,342,179 
ang populasyon sang prubinsya. 
Mayorya sini mga Moro nga Magu- 
indanao kag Iranun. May daku nga 
numero man sang mga Lumad nga 
Teduray, Lambiangan kag Dulangan 
Manobo. Pinakadaku ang kon- 
sentrasyon sang Teduray sa duha ka 
banwa sa naaminhan nakatundan 
sang Daguma Range. May daku nga 
numero man ang iban nga mga gru- 
po sang Lumad sa 39 nga barangay 
sa siyam nga mga munisipalidad. 

Isa ang Maguindanao sa naga- 
panguna sa listahan sang pinakai- 
mol nga prubinsya sa Pilipinas sa 
datos sang 2021. Diri nagapuyo ang 
pila sa pinakamanggaranon kag lu- 
bos nga makagagahum nga mga di- 
nastiya nga nagailinaway sa puliti- 
ka. Makahas nga nagailinaway ang 

MAGUINDANAO 
DEL NORTE 


mga ini gamit ang tagsa-tagsa nga 
armadong grupo. Sa sulod sang ma- 
lawig nga panahon sang ila paggi- 
nahum nagaeksperensya sang mala- 
la nga pag-antus ang pumuluyo 
sang prubinsya bangud sa grabe nga 
korapsyon kag wala-untat nga kala- 
kasan. 

Mangunguma ang daku nga 
mayorya sang pumuluyo sa prubin- 
sya. Pangunahon nga problema nila 
ang kawad-on sang duta kag labaw 
nga pagpamigos kag pagpanghimu- 
los sang mga manggaranon nga pa- 
milya nga nagakontrol sang mga 
malapad nga kadutaan. Nagaagi si- 
la sang mapintas nga atake kag 
wala-untat nga pagpang-agaw 
sang duta. 

Sila ang pinakabulnerable nga 
biktima sang kampanyang "kontra- 
terorismo" kag mga pagpamomba 
sang AFP. Masami man sila nga na- 
dalahig sa mga rido o armadong 
inaway sang mga pamilya o grupo. 
Ini ang mga kabangdanan sang lap- 
nagon nga dislokasyon sang ila mga 
komunidad kag pagkasamad sang ila 
pangabuhian. Dulot sini ay malala 
nga kaimulon kag gutom samtang 
madamo nga bata ang indi maka- 
eskwela o napilitan nga mag-untat 
sa pagtuon. 


Mas magasingki ang kaimulon 
kag dislokasyon 

Ang pagkatunga sa Maguinda- 
nao isa ka manipulasyon para itala- 


MAGUINDANAO 
DEL SUR 


na ang dulunan sang nagailinaway 
nga mga dinastiya sa pulitika. 
Kontrolado sang pamilya Sinsuat 
ang isa ka bahin nga pagakilalahon 
subong nga Maguindanao del Nor- 
te. Sa pihak nga bahin ang kaharian 
sang mga Mangudadato nga ma- 
ngin Maguindanao del Sur. Nagala- 
um ang gubyerno nga sa sini nga 
porma sang pulitikal nga akomoda- 
syon maresolbar ang mga banggia- 
nay sang makagagahum nga mga 
pamilya. Kahigayunan sang kada 
bahin para iduso ang ila tagsa-tag- 
sa nga kontrol sa uyat nga teritor- 
yo. 

Sa partehanay, wala sang anu- 
man nga layi o programa nga 
ginplastar para sa kaayuhan sang 
mga residente sang prubinsya. Sa 
baylo, pat-ud nga magasingki ang 
pagpanghimulos kag korapsyon 
sang mga burukrata. 

Mas magasingki pa ang pag- 
pang-atake sang mga agalon nga 
mayduta nga ara sa gahum batuk 
sa mga komunidad sang Lumad pa- 
ra agawon ang ila duta kag dunang 
manggad. Lauman nga magalapad 
pa ang militarisasyon sa tabon sang 
"pagdepensa" sa mga Lumad kag 
Moro batuk sa "terorismo." Sa likod 
sini ang mga interes sang mga du- 
muluong nga kumpanya kag kahim- 
bon nila nga lokal nga burukrata 
para sa pagtukod sang mga komer- 
syal nga plantasyon sang kahoy, 
agribisnes kag pagmina. [ab] 

Modernong kodigo sa pagpamilya: 


Pagtatap sa kada Cubano 


D rosan ang ginhimo nga layi nga bag-ong Kodigo sa Pa- 
milya sang Cuba. Ginakabig ini sang pungsod bilang pina- 
kabukas, progresibo kag rebolusyonaryong kodigo sa bilog nga 
kalibutan. Ginhimo sining layi ang labing pagkilala sa kinama- 
tarung sang kababainhan, LGBT (lesbyana, bakla, bisekswal 
kag transgender), bata, tigulang, kag may kasablagan. Ang 
pag-amyenda sa Kodigo may angut sa pagbag-o sang Konsti- 


tusyon sang Cuba sang 2019. 


Nagboto ang pumuluyong Cuba- 
no pabor sa gin-amyendahan nga 
Kodigo sang Septyembre 25 sa gin- 
hiwat nga reperendum sa pungsod. 
Ginatantya nga 74.01% sang kabilu- 
gan nga populasyon sang rehistra- 
dong botante sa Cuba kag mga ara 
sa gwa sang pungsod ang nagparti- 
sipar sa demokratikong proseso. Sa 
sobra 5.89 milyong boto nga naisip, 
3.94 milyon o halos 66.87% sini ang 
nagboto pabor sa kodigo. 

Naglab-ot sa 14 bulan ang pro- 
seso sang pagbalay, konsultasyon, 
pagpasulod sang mga amyenda an- 
tes ang reperendum. Lain sa mga gi- 
nahimo sa mga kapitalistang pung- 
sod, ginsiguro sang Cuba nga gina- 
salaming kag mapatuman sang pu- 
muluyo ang Kodigo. Para pauswagon 
ang dokumento, naghimo ang estado 
sang lapnagon nga edukasyon kag 
konsultasyon. Naglunsar ini sang 
79,000 pulong masa nga ginpartisi- 
pahan sang 6.49 milyon nga indibid- 
wal. Nakabaton ang gubyerno sang 
indi magnubo sa 430,000 mga su- 
hestyon halin sa mga ini. 

Ginkalipay sang nagkalain-lain 
nga mga organisasyon kag asosa- 
syong masa ang kadalag-an nga ini 
sang Cuba. Suno sa pangulo sang 
Cuba nga si President Miguel Diaz- 
Canel, "utang" ini sang estado sa 
minilyong Cubano nga madugay na 
nga nagahulat para sa amo nga layi. 
"Halin sa adlaw nga ini, mangin mas 
maayo ang aton nga pungsod (ba- 
ngud sini)," siling niya. 


Pag-amlig sa kinamatarung 
sang kada Cubano 
Ang bag-ong 63-pahina nga ko- 

digo may 11 tig-ulo, 474 artikulo, 5 
prubisyon sa transisyon kag 44 pinal 
nga mga prubisyon. 

Ginkilala sini ang patas nga ki- 
namatarung sa kasal kag pag-adop- 
tar sang sin-o man, anuman ang ila 
nga sekswal nga oryentasyon. Gin- 
siguro sini nga ang kinamatarung 
sang bisan sin-o nga nagpundar 
sang isa ka pamilya nga wala sang 
diskriminasyon. Ginpakilala man 
sang layi ang pag-angkon sang mga 
kasugtanan antes ang kasal kag 
paghatag sang bulig sa mga nabud- 
layan mag-angkon sang anak. 

Pormal na nga ginkilala sang 
pungsod ang kinamatarung sang 
mga ginpadaku kag indi tradisyunal 
nga istruktura sang pamilya, lakip 
ang kinamatarung sang mga lolo kag 
lola, ginikanan nga panguman 
(manding o tiyo man) kag surrogate 
(babaye nga nagbusong para sa 
iban paagi sa artipisyal nga insemi- 
nasyon). 

Ginasakdag sang layi ang patas 
nga distribusyon sang responsibili- 
dad sa puluy-an sa tunga sang mag- 
asawa. Ginakilala sini bilang mga 
mamumugon ang mga nagaatipan sa 
ila mga anak, may edad o mga may 
sablag kag sa amo may kinamata- 
rung para sa suhol o iban nga porma 
sang kompensasyon. 

Gin-aprubahan sang layi ang 
pagsilot sa kalakasan sa sulod sang 
pamilya (domestic violence). Sakop 
diri ang kalakasan sa porma sang 
paghambal, pisikal, sikolohikal, mo- 
ral, sekswal, ekonomiko o patri- 
monyal, kag pagpatumbaya, muklat 
o indi muklat, kag hayag o indi ha- 
yag. 


Oktubre 21, 2022 


Ginasakdag sang layi ang 
komprehensibong polisiya para so- 
lusyunan ang kalakasan nga naka- 
base sa seks. Ginakilala sini ang ki- 
namatarung sa isa ka kabuhi nga 
hilway sa kalakasan, kag ang naga- 
sakdag sa paghigugma, pagpalang- 
ga, pagpakig-isa kag responsibili- 
dad. 

Ginadumilian sang kodigo ang 
pagkasal sa mga bata. Mabug-at 
ang silut sa paglapas diri. Gin-at- 
hag sang kodigo nga ang mga gini- 
kanan wala sang "awtoridad," kun- 
di "responsibilidad" sa ila mga 
anak. Dapat man kuno respetuhon 
sang mga ginikanan ang "dignidad 
kag pisikal kag mental nga integri- 
dad sang mga bata kag mga nagasi- 
nultero kag mga nagadinalaga." 
Dapat man nga hatagan sang mas 
daku nga awtonomiya ang nagada- 
ku nga anak sa kaugalingon nila nga 
kabuhi. 

May mga probisyon ang layi pa- 
ra sa pagtatap sa kinamatarung 
sang mga tigulang para indi sila 
mabulag sa katilingban. 

Amo man, ginasiguro sini nga 
ginaagom sang mga may sablag ang 
pag-asikaso sang kinahanglanon ni- 
la. Magatukod ini sang mga institu- 
syon nga magaasikaso sa ila kag si- 
guruhon ang ila nga integrasyon sa 
pamilya kag katilingban. 

Gintukod sang layi ang upisina 
sang ombudsman sa pamilya, isa ka 
institusyon nga nakatalana sa pag- 
atipan, pagsiguro sa kinamatarung, 
kag pagpalig-on sa mga ini sa pana- 
hon nga ginalapas ang kinamata- 
rung sang mga bulnerableng sektor 
sa sulod sang pamilya. [AB] 


ANG BAYAN 


